CELEX: 32015D0279
Language: fi
Date: 2015-02-19 00:00:00
Title: Komission täytäntöönpanopäätös (EU) 2015/279, annettu 19 päivänä helmikuuta 2015 , akkua lataavan aurinkopaneelilla varustetun Asola-kattomoduulin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla  ETA:n kannalta merkityksellinen teksti

20.2.2015   
            
            
               FI
            
            
               Euroopan unionin virallinen lehti
            
            
               L 47/26
            
         KOMISSION TÄYTÄNTÖÖNPANOPÄÄTÖS (EU) 2015/279,
   annettu 19 päivänä helmikuuta 2015,
   akkua lataavan aurinkopaneelilla varustetun Asola-kattomoduulin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,
   sekä katsoo seuraavaa:
   
               (1)
            
            
               Toimittaja Asola Technologies GmbH, jäljempänä ’hakija’, toimitti 12 päivänä helmikuuta 2014 hakemuksen akkua lataavan aurinkopaneelilla varustetun Asola-kattomoduulin hyväksymiseksi innovatiiviseksi teknologiaksi. Hakemuksen vaatimustenmukaisuutta arvioitiin komission täytäntöönpanoasetuksen (EU) N:o 725/2011 (2) 4 artiklan mukaisesti. Komissio totesi, että alkuperäisestä hakemuksesta puuttui joitakin tärkeitä tietoja, ja pyysi hakijaa täydentämään hakemusta. Hakija toimitti pyydetyt tiedot 28 päivänä toukokuuta 2014. Tämän jälkeen hakemuksen todettiin olevan täydellinen, ja komission käytettävissä oleva hakemuksen arviointiaika alkoi täydellisten tietojen virallista vastaanottamista seuraavana päivänä eli 29 päivänä toukokuuta 2014.
            
         
               (2)
            
            
               Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009” (3), jäljempänä ’tekniset ohjeet’, mukaisesti.
            
         
               (3)
            
            
               Hakemus koskee akkua lataavaa aurinkopaneelilla varustettua Asola-kattomoduulia. Kattomoduuli koostuu ajoneuvon katolle asennetusta aurinkosähköpaneelista. Aurinkosähköpaneeli muuntaa auringon säteilyenergian sähköenergiaksi, joka varastoituu jännitteensäätimen kautta ajoneuvon akkuun. Komission mukaan hakemuksen tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet täyttyvät.
            
         
               (4)
            
            
               Hakija on osoittanut, että hakemuksessa kuvatun kaltaisen akkua lataavan aurinkopaneelilla varustetun kattomoduulijärjestelmän osuus viitevuonna 2009 rekisteröidyistä uusista henkilöautoista ei ylittänyt kolmea prosenttia.
            
         
               (5)
            
            
               Ajoneuvoon asennetun innovatiivisen teknologian aikaan saamien hiilidioksidipäästöjen vähennysten määrittämiseksi on tarpeen määritellä verrokkiajoneuvo, johon innovatiivisella teknologialla varustettua ajoneuvoa olisi verrattava täytäntöönpanoasetuksen (EU) N:o 725/2011 5 ja 8 artiklan mukaisesti. Komissio katsoo, että verrokkiajoneuvon olisi oltava ajoneuvovariantti, joka on kaikilta osin täysin samanlainen kuin ekoinnovaatioajoneuvo, lukuun ottamatta kattomoduulia ja tapauksen mukaan lisäakkua ja muita laitteita, joita tarvitaan erityisesti aurinkoenergian sähköksi muuntamiseen ja sähkön varastointiin. Kattomoduulilla varustetun uuden ajoneuvon osalta verrokkiajoneuvon olisi oltava ajoneuvo, jossa kattomoduuli on kytketty irti ja kattomoduulin asennuksesta johtuva massan muutos on otettu huomioon.
            
         
               (6)
            
            
               Hakija on toimittanut hiilidioksidipäästövähennysten testimenetelmän, joka sisältää kaavoja, jotka perustuvat teknisiin ohjeisiin akkua lataavan aurinkopaneelilla varustetun kattomoduulin osalta. Komissio katsoo, että sille olisi lisäksi osoitettava, missä määrin ajoneuvon kokonaisenergiankulutus on sen kuljetustehtävän kannalta parempi kuin niiden laitteiden energiankulutus, joilla pyritään lisäämään kuljettajan tai matkustajien matkustusmukavuutta.
            
         
               (7)
            
            
               Vähennyksiä määritettäessä on myös otettava huomioon ajoneuvon ainoan akun varastointikapasiteetti tai lisäakku, joka on tarkoitettu ainoastaan kattomoduulin tuottaman sähkön varastointiin.
            
         
               (8)
            
            
               Komissio toteaa, että testimenetelmällä saadaan todennettavia, toistettavia ja vertailukelpoisia testituloksia ja että sillä voidaan osoittaa innovatiivisesta teknologiasta saatava hiilidioksidipäästöhyöty reaaliolosuhteita vastaavalla ja tilastollisesti merkittävällä tavalla täytäntöönpanoasetuksen (EU) N:o 725/2011 6 artiklan mukaisesti.
            
         
               (9)
            
            
               Tätä taustaa vasten komissio katsoo, että hakija on osoittanut riittävällä tavalla, että innovatiivisen teknologian avulla saavutettava päästövähennys on vähintään 1 g CO2/km.
            
         
               (10)
            
            
               Koska Euroopan parlamentin ja neuvoston asetuksessa (EY) N:o 715/2007 (4) ja komission asetuksessa (EY) N:o 692/2008 (5) tarkoitetussa hiilidioksidipäästöjä koskevassa tyyppihyväksyntätestissä ei oteta huomioon aurinkopaneelilla varustettua kattomoduulia ja kyseisen teknologian avulla tuotettua lisäenergiaa, komissio hyväksyy sen, ettei akkua lataavalla aurinkopaneelilla varustettu Asola-kattomoduuli kuulu standarditestisyklin piiriin. Komissio toteaa, että todentamisraportin on laatinut TÜV SÜD Auto Service GmbH, joka on riippumaton ja sertifioitu elin, ja että raportti tukee hakemuksessa esitettyjä päätelmiä.
            
         
               (11)
            
            
               Tätä taustaa vasten komissio katsoo, ettei kyseessä olevan innovatiivisen teknologian hyväksymistä pitäisi vastustaa.
            
         
               (12)
            
            
               Koska ehdotettu menetelmä, jolla määritetään Asola-kattomoduulin avulla saavutettavat hiilidioksidipäästöjen vähennykset, on kaikilta olennaisilta osiltaan samankaltainen kuin komission täytäntöönpanopäätöksellä 2014/806/EU (6) hyväksytty menetelmä, komissio katsoo, että johdonmukaisuuden varmistamiseksi on aiheellista säätää, että mainitussa päätöksessä täsmennettyä testimenetelmää olisi sovellettava myös Asola-kattomoduuliin.
            
         
               (13)
            
            
               Valmistajan, joka hiilidioksidipäästötavoitteensa täyttääkseen haluaa hyötyä keskimääräisten hiilidioksidipäästöjensä vähenemisestä, joka saavutetaan tällä päätöksellä hyväksytyn innovatiivisen teknologian käytöllä, olisi täytäntöönpanoasetuksen (EU) N:o 725/2011 11 artiklan 1 kohdan mukaisesti mainittava tämä päätös hakemuksessaan, jolla se hakee EY:n tyyppihyväksyntätodistusta asiaa koskeville ajoneuvoille.
            
         
               (14)
            
            
               Jotta voidaan määrittää yleinen ekoinnovaatiokoodi, jota käytetään asiaa koskevissa tyyppihyväksyntäasiakirjoissa direktiivin 2007/46/EY liitteiden I, VIII ja IX mukaisesti, olisi täsmennettävä koodi, jota käytetään tällä täytäntöönpanopäätöksellä hyväksytyn innovatiivisen teknologian yhteydessä.
            
         
               (15)
            
            
               Täytäntöönpanoasetuksen (EU) N:o 725/2011 10 artiklan 2 kohdassa tarkoitettu innovatiivisen teknologian arvioinnin määräaika on päättymässä. Sen vuoksi on aiheellista, että täytäntöönpanopäätös tulee voimaan mahdollisimman pian,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään akkua lataava aurinkopaneelilla varustettu Asola-kattomoduuli, joka on tarkoitettu käytettäväksi M1-luokan ajoneuvoissa, asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.
   2.   Edellä 1 kohdassa tarkoitetun akkua lataavan aurinkopaneelilla varustetun Asola-kattomoduulin käytön ansiosta saavutettu hiilidioksidipäästöjen vähennys on määritettävä käyttäen täytäntöönpanopäätöksen 2014/806/EU liitteessä vahvistettua menetelmää.
   3.   Tyyppihyväksyntäasiakirjoissa mainittava ekoinnovaatiokoodi, jota käytetään tällä täytäntöönpanopäätöksellä hyväksytyn innovatiivisen teknologian yhteydessä, on ”11”.
   2 artikla
   Tämä päätös tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 19 päivänä helmikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 140, 5.6.2009, s. 1.
   
      (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf (helmikuun 2013 versio).
   
      (4)  Euroopan parlamentin ja neuvoston asetus (EY) N:o 715/2007, annettu 20 päivänä kesäkuuta 2007, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta (EUVL L 171, 29.6.2007, s. 1).
   
      (5)  Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).
   
      (6)  Komission täytäntöönpanopäätös 2014/806/EU, annettu 18 päivänä marraskuuta 2014, akkua lataavan aurinkopaneelilla varustetun Webasto Solar -kattomoduulin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 332, 19.11.2014, s. 34).